Rikunarita-ORG/Wikinium huggingface dataset:
# Fungi

Fungi.
En biologia, el términu **Fungi** (latín, literalmenti "hongus") hazi referéncia a una tupa de organismus eucariotas entri los que s'alcuentran los mohus, las luas i las setas. Se classifican nun réinu destintu al de las prantas, animalis i baterias. Esta diferenciacion s'ebi, entri otras cosas, a que posein parés celularis asiajás por quitina, a deferencia de las prantas, que contien celulosa. Ogañu se consieran comu un conjuntu eterogéneu, polifiléticu, holmau por organismus pretenecientis polo menus a tres líneas volutivas endependientis, anque esta crasificación se ha correhiu enus úrtimus añus, moviendu los dus linahis nu relacionaus al reinu protista i argunus protistas que se creian nu relacionaus con los hongus ain siu crasificaus comu parti delos hongus ebiu a la presencia de quitina en sus pareis celularis.

## Crasificación

* Amastigomycota
	+ Glomeromycota
	+ Zygomycota
	+ Dikarya
		- Ascomycota
		- Basidiomycota
		- Entorrhizomycota
* Opisthomastigomycota
	+ Blastocladiomycota
	+ Chytridiomycota
	+ Neocallimastigomycota
* Opisthosporidia
	+ Aphelidea
	+ Cryptomycota
	+ Microsporidia
# Corán

El **Corán** (arabi: القرآن‎ *Al-Qur’ān*) es el libru considerau sagrau polos musulmanis. Tamién se lo conoci, en luenga árabi, *Al Qur'an Al Karim* o *nobli Corán*. Hue rebelau por Dios al profeta Mahoma (Muhammad, محمد) por meiu del ángel Gabriel (Yibrail o Yibril, جبريل). Duranti la via el profeta Mahoma, las revelacionis huerun trasmitías oralmenti o escrevías en ojas de palmeras, trozus de cueru o uesus. A la muerti el profeta, en 632, los sus siguioris escomençarun a reunil estas revelacionis, que duranti el Califatu d'Utman ibn Affan (عثمان بن عفان) tomarun la horma que tien ogañu, 114 capítulus (azoras, سورة), ca unu deviiu en versículus (aleyas, آيات).

El Corán toma muchus pressonajis que aparecin enos librus sagraus del judaísmu i el cristianismu (Tanaj i Biblia) i ena literatura devota (por ejemplu, los librus apócrifus), con muchas deferencias en detalli. Pressonajis del mundu ebreu i cristianu comu Adán, Noé, Abraham, Moisés, Jesús de Nazaret i Juan Bautista aparecin mencionaus comu profetas islámicus.

El libru el Corán
## Sura 97

Sura 97 – El destinu (Al-Qadr)

En el nombri de Alá, el Compasivu, el Misericurdiosu!

1. Lo hemus revelau ena nochi el Destinu.
2. I cómu sabrás qué es la nochi el Destinu?
3. La nochi el Destinu val mas de mil mesis.
4. Los ángelis i el Espíritu enciendin en ella, con premisu del su Señor, pa fixá-lu tou.
5. Es una nochi de pas, ata el esmanecel!

* إِنَّا أَنزَلْنَاهُ فِي لَيْلَةِ الْقَدْرِ
* وَمَا أَدْرَاكَ مَا لَيْلَةُ الْقَدْرِ
* لَيْلَةُ الْقَدْرِ خَيْرٌ مِّنْ أَلْفِ شَهْرٍ
* تَنَزَّلُ الْمَلَائِكَةُ وَالرُّوحُ فِيهَا بِإِذْنِ رَبِّهِم مِّن كُلِّ أَمْرٍ
* سَلَامٌ هِيَ حَتَّى مَطْلَعِ الْفَجْرِ

Bismi-llāhi-r-raĥmāni-r-raĥīmi

1. 'Innā 'anzalnāhu fī laylati al-qadri
2. Wa mā 'adrāka mā lailatu al-qadri
3. Lailatu al-qadri khayrun min 'alfi shahrin
4. Tanazzalu al-Mmalā'ikatu wa ar-rūĥu fīhā bi'idhni rabbihim min kulli 'amrin
5. Salāmun hiya ĥatta maţla`i al-fajri

## Atijus p'ahuera

* Quran Word by Word // QuranAcademy.org
* Al-Quran (Corán online) mas de 140 traduzionis en 35 lenguas.
* Mensahi el Corán
* El Sagrado Corán

* En Commons ai conteníu multimedia sobre **Corán**.
# Renacencia

**Renacéncia** es el nombri dau en el sigru XIX a un ampliu movimientu coltural que se produju en Uropa Ocidental duranti los sigrus XV y XVI. Hue un períodu de transición entri la Edá Meya y los inicius la Edá Moderna. Los sus prencipalis exponentis se hallan en el campu las artis, manqui tamién se produju una renovación en las céncias, tantu naturalis comu umanas.
# Ilustración

Denis Diderot pairi e l'Enciclopeya
La **ilustración** , tamien conocia comu el **sigru las lucis**, es una corrienti filosofica, política i social, que apaici en Fráncia, el Réinu Uniu i Alemaña i que aluspues s'esperrió hata algotras partis d'Ocienti duranti el sigru XVIII, llamau sigru las lucis.

Abada dendi el Razionalismu i el Emperialismu el sigru XVII hata la Revolución Endustrial el sigru XVIII, la Revolución Francesa i el Liberalismu. La espresión estética desti movimientu inteleutual, es el Neoclassicismu. Es un movimientu cultural que abió una grandi enfluencia nel aspetu económicu políticu i social.
# Eukaryota

**Eukaryota** es un dominiu que inclui los organismus hormaus por células con nucleu verdaeru. Estus organismus constan duna o más células eucariotas, abarcandu endi organismus unicelularis hata verdaerus pluricelularis enos que las diferentis células se especializan pa diferentis tareas i que en general, nu puein sobrevivil de horma aisla.

Pertenecin al dominiu eucariota los reinus delos animalis, prantas y hongus, así cumu varius grupus incluius nel parafiléticu reinu Protista. Tous ellus presentan semejanzas a nivel moleculal (estrutura delos lípius, proteínas y genoma), compartin un origin común, i prencipalmenti, compartin el plan corporal delos eucariotas, mu diferenti del procariota.

Con la excepción d'argunus organismus unicelularis, el ciclu de vía eucariota alterna una fasi haplonti i otra diplonti, que se consigui meyianti la alternancia de meiosis i fecundación, prozesus que dan células haplontis i diplontis respetivamenti.

## Reinus

* Animalia
* Plantae
* Fungi
* Protista

## Huentis
# Protista

En biología, **Reino Protista**, tamién denominau **Protoctista**, es el reinu que contien a tous aquellus organismus eucariontas que nu puein crasificalsi dentru d'argunu delos otrus tris reinus eucariotas: Fungi (hongus), Animalia (animalis) o Plantae (prantas). Es un grupu parafiléticu (un grupu que nu contieni a tous los descendientis de su antepasau común), nel que ain representantis tantu unicelularis comu pluricelularis, autótrofus comu heterótrofus, fagótrofus comu osmótrofus, i organismus que se reproducin tantu sexual comu asexualmenti. Inclui grupus monofiléticus comu los ciliaus, huntu a hormas estrechamenti relacionas con argunu delos otrus reinus eucariotas, anque ain una tendencia a incluil a éstus dentru d'esus reinus. Se los designa con nombris que ain perdiu valol sistemáticu en biología, peru coyu gastu sería imposibli desterral, comu «algas», «protozous» o «mohus mucosus».

## Crasificación

* **Excavata**
	+ Euglenozoa
	+ Metamonada
	+ Percolozoa
	+ Lulcozoa
	+ Collodictyon-Malawimonas
* **Corticata**
	+ Supergrupu SAR
		- Heterokonta
		- Alveolata
		- Rhizaria
	+ Hacrobia (P)
		- Haptista
		- Cryptista
* **Amorphea**
	+ Amoebozoa
	+ Choanozoa (P)
	+ Apusozoa
	+ Varisulca

## Huentis
# Zoologia

Linci ibéricu, especii en gravi peligru d'estinción.
La **Zoologia** (del griegu «Ζωο» zoon = "animal", i «λογος», logos = "estudiu") es la disciplina biológica que s'encarga del estudiu de los animalis. La zoologia comu céncia escomençó con el filósofu Aristóteli.

## Atijus

* En Commons ai conteníu multimedia sobre **Zoologia**.
# Botánica

Prantas enus montis Ruwenzori, África
La **Botánica**, (el griegu *βοτάνη* = yerba) u Fitulohia (el griegu *φυτόν* = pranta i *λόγος* = tratau), es la cencia que trata el estuyu los vehetalis. El concetu e vehetal, qu'estaba craru en tiempus d'Aristótili, a queau desfaratau pol el ahilaeru el conocimientu, llegándusi a definil cumu tó aquellu qu'es ohetu d'estuyu la Botánica. Ena prática, los botánicus estuyan las prantas, las aovas i los cugumelus. Nel campu la Botánica, ai que deferencial entri la Botánica pura, cuyu ohetu es amplial la conocencia sobri la Naturaleza, i la Botánica apricá, cuyus huchaerus están al serviciu la tenulohia agraria, frorestal, farmacéutica, etc.

La Botánica cubri un cumpriu rangu e caltinius, qu'incluyin aspetus específicus própius los vehetalis; de las desciplinas biolóhicas que s'ocupan la composición química (fituquímica); la organización celulal (citoluhia vehetal) i tisulal (istoluhia vehetal); el metabolismu i el huncionamientu orgánicu (fisiolohia vehetal), el crecimientu i el esarrollu; de la morfolohia (fitugrafia); de la reprodución; de la eréncia (henética vehetal); de las malotias (fitupatulohia); de las adatacionis al ambienti (eculohia), de la distribución heográfica (fituheografia u heubotánica); de los fósilis (paleubotánica) i de la volución.
# Antropología

L'**antropología** es la céncia que estudia al sel umanu duna horma integral, de las sus caraterísticas físicas cumu animalis i de la su coltura, que es el rasgu únicu nu biológicu.​ Pa abarcal la materia de el su estudiu, la antropología recurri a herramientas i conocimientus producius polas céncias socialis i las céncias naturalis. La aspiración dela diciplina antropológica es producil conocimientu sobri el sel umanu en divelsas esferas, ententandu abarcal tantu las estruturas socialis de oguañu, la evolución biológica de muestra especii, el desarrollu i los modus de vía de puebrus que ain desapareciu i la divelsidá de expresionis colturalis i lingüísticas que carateriçan la umanidá.

L'antropología es, sobri tou, una céncia entegraora que estudia al sel umanu nel marcu dela sociedá i coltura ai las que perteneci i al mesmu tiempu, cumu produtu de estas. Se le puei definil cumu la cencia que se ocupa de estudial el origin i desarrollu de toa la gama dela variabilidá umana i los modus de comportamientus socialis a travis del tiempu i el espaciu; es izil, del procesu biosocial dela existencia dela especii umana.
# Espaciu físicu

El **espaciu físicu** es el lugar ondi se alcuentran los objetus i nel que los eventus que ocurrin tinin una posición i direción relativas. El espaciu físicu es abitualmenti conzebiu con tris dimensionis linealis, anque los físicus modernus lo consideran, con el tiempu, cumu una parti dun enfinitu continu de quatru dimensionis conoziu comu espaciu-tiempu, que en presenzia de materia es culvu. En matemáticas se examinan espacius con diferenti númiru de dimensionis i con diferentis estruturas subyacentis. El concetu de espaciu es considerau de fundamental importancia pa una comprensión del universu físicu anque haya continus desacueldus entri filósofus azelca de si es una entidá, una relación entri entidais, o parti dun marcu conceptual.

## Huentis
# Hordeum vulgare

Cevá.
El **Hordeum vulgare** es una pranta monocotiledónia añal pretenecienti a la família Poaceae (gramínias). Su nombri en estremeñu es el de **cevá**.

Es un cereal de gran enportáncia lo mesmu pa animalis que pa umanus i ogañu es el quintu cereal mas cultivau en el mundu (53 millonis d'ectárias).

## Etimologia

La parabra cevá procei del latín *cibatam*, de la raís de *cibum* "comia".
# Irán

**Irán**
|

|  |  |
| --- | --- |
|  |  |

 |
|  |
| Luenga oficial | Persa
 |
| Capital | Teherán
 |
| Lidel supremu | vacant
 |
| Presidenti del goviernu | Masoud Pezeshkian
 |
| Cumprimentu  - Total  - 0,7% augua
 | Posición 17ª 1.648.195 km²
 |
| Puebración  - Total (2025)  - Densiá
 | Puestu 17º 92.417.618 56 ab/km²
 |
| PIB  - Total (2005)  - PIB/capita | Posición 18ª 752.967 millonis e US$
 |
| Monea | Rial Iraní
 |
| Inu | *Sorood-e Melli-e Jomhoori-e Eslami* |
| Domiñu Internet | .ir
 |
| Cóigu telefónicu | +98
 |
| Biembru de: OPEP, ONU, OCE
 |
|
 |

**Irán**, que'l su nombri oficial es **Repúbrica Islámica d'Irán** (*Jomhuriyat-e Eslami Iran o Yomhūrī-ye Eslāmī-ye Īrān*; en persa, *جمهوری اسلامی ایران*), es un estau d'Orienti Meiu (ásia). Hazi arrayu con Paquistán i Afganistán pol esti; Turkmenistán pol el noresti, el Mari Caspiu pol el norti i Azerbaiyán i Arménia pol noroesti; Turquia e Iraq pol oesti y con el Golfu Pérsicu i el Golfu d'Omán pol sul.

## Atijus p'ahuera

* En Commons ai conteníu multimedia sobre **Irán**.
# Argel

Vista la ciá dende el mari.
**Argel** (en árabi, الجزائر *Al-Ŷazā'ir*, *las islas*; en francés, *Alger*, en tamazight , *Ledzayer*) es la capital i la mayol ciá d'Argélia, i la segunda ciá mas puebrá del Magreb al atrás de Casablanca. S'estima qu'en 2010 la puebracion de la ciá es de 2.239.613 pressonas, i que tol área metropolitana está abitá por 4.375.000 pressonas. Argel está assitiá nel litoral mediterráneu i es el prencipal puertu del noroesti d'África en este mari.
Conocia como *Argel la blanca* pol blancu brillanti de los sus eificius guipaus dende el mari, nel su dia hue considerá como una de las ciais árabis mas románticas. Ogañu es una ciá moderna, cuyus eificius i avenias d'estilu colonial francés escomençarun a sel construius nel sigru XIX; la alcaçaba hue declará Patrimoñu la Umaniá pola Unesco nel añu 1992.

## Huentis
# Sócrati

Sócrati.
**Sócrati** (en griegu, Σωκράτης, *Sōkrátis*) (470 e. C. - 399 e. C.) hue un filósofu griegu considerau comu unu de los mas grandis, tantu de la filosofia ociental comu de la universal. Hue el maestru de Platón, quien tuvu a Aristóteli comu el su discípulu; estus tres son los representantis hundamentaleis de la filosofia griega.

## Atijus

* En Commons ai conteníu multimedia sobre **Sócrati**.
# Galis

**Galis**
|

|  |  |
| --- | --- |
|  |  |
|  |

 |
| Lengua oficial | ingrés, galés
 |
| Capital | Cardiff
 |
| Reina | Carlus III
 |
| Primel Menistru | Carwyn Jones
 |
| Longol  - Total  - % augua
 | 20,779 km² %
 |
| Puebración  - Total (2007)  - Densidá
 |  2,903,085 140 ab/km²
 |
| PIB  - Total (2005)  - PIB/capita |  164.190 millonis de US$
 |
| Monea | Libra esterlina (£, GBP)
 |
| Inu | *Hen Wlad Fy Nhadau* |
|
 |

**Galis** (en galés: *Cymru*; en ingrés: *Wales*) es un país uropeu assitiau ena parti oesti de la isla de Gran Bretaña, configurau comu una *nacion constituyenti* endrentu del Réinu Uniu, juntu con Ingalaterra, Escocia i Irlanda del Norti.

## Huentis
# Martinica

**Martinica**
|

|  |  |
| --- | --- |
|  |  |

 |
|  |
| Luenga oficial | Francés
 |
| Capital | Fort-de-France
 |
| Xefi d'Estau | François Hollande
 |
| Cumprimentu  - Total  - % augua
 | Posición 184ª 1,100 km²
 |
| Puebración  - Total (2013)  - Densiá
 | Puestu º 385,551 342 ab/km²
 |
| Monea | Euru
 |
| Inu |  |
| Domiñu Internet | .mq
 |
| Cóigu telefónicu | 596
 |
| Miembru de: Francia
 |
|
 |

**Martinica** (en francés *Martinique*) es una isla assitiá en el mari Caribi. Tien el estatu de departamentu francés de Ultramari. Preteneci a Francia dendi 1635.

## Atijus

* En Commons ai conteníu multimedia sobre **Martinica**.